CELEX: 62007CO0506
Language: lt
Date: 2009-09-03 00:00:00
Title: 2009 m. rugsėjo 3 d. Teisingumo Teismo (septintoji kolegija) nutartis. # Lubricantes y Carburantes Galaicos SL prieš GALP Energía España SAU. # Prašymas priimti prejudicinį sprendimą: Audiencia provincial de La Coruña - Ispanija. # Procedūros reglamento 104 straipsnio 3 dalies pirmoji pastraipa - Konkurencija - Karteliai - EB 81 straipsnis - Kuro ir degalų išimtinio tiekimo sutartis, sudaryta tarp tiekėjo ir degalinės operatoriaus - Išimtis - Nedidelės svarbos susitarimas - Reglamentas (EEB) Nr. 1984/83 - 12 straipsnio 2 dalis - Reglamentas (EB) Nr. 2790/1999 - 4 straipsnio a punktas ir 5 straipsnio a punktas - Išimtinumo trukmė - Mažmeninės pardavimo kainos nustatymas. # Byla C-506/07.

2009 m. rugsėjo 3 d. Teisingumo Teismo (septintoji kolegija) nutartis Lubricantes y Carburantes Galaicos prieš GALP Energía España
      (Byla C‑506/07)
      „Procedūros reglamento 104 straipsnio 3 dalies pirma pastraipa – Konkurencija – Karteliai – EB 81 straipsnis – Kuro ir degalų išimtinio tiekimo sutartis, sudaryta tarp tiekėjo ir degalinės operatoriaus – Išimtis – Nedidelės svarbos susitarimas – Reglamentas (EEB) Nr. 1984/83 – 12 straipsnio 2 dalis – Reglamentas (EB) Nr. 2790/1999 – 4 straipsnio a punktas ir 5 straipsnio a punktas – Išimtinumo trukmė – Mažmeninės pardavimo kainos nustatymas“
      1.                     Konkurencija – Karteliai – Draudimas – Sąlygos – Poveikis prekybai tarp valstybių narių – Žala konkurencijai – Reikšmingas
            poveikis – Tiekėjo ir degalinės operatoriaus išimtinio degalų tiekimo sutartis, kuriai netaikoma bendroji išimtis (EB 81 straipsnio
            1 dalis) (žr. 22–26, 33 punktus, rezoliucinės dalies 1 punktą)
      2.                     Konkurencija – Karteliai – Žala konkurencijai – Išimtinio pirkimo sutartys – Vertinimo kriterijai – Rinkos prieinamumas (EB 81 straipsnio
            1 dalis) (žr. 28–32 punktus)
      3.                     Konkurencija – Karteliai – Draudimas – Išimtis pagal rūšis – Išimtinio pirkimo sutartys – Reglamentas 1984/83 – Tiekėjo ir
            degalinės operatoriaus išimtinio degalų tiekimo sutartis – Ilgiausias laikotarpis – Leidžianti nukrypti nuostata (EB 81 straipsnio
            3 dalis, Komisijos reglamento Nr. 1984/83, iš dalies pakeisto Reglamentu Nr. 1582/97, 12 straipsnio 2 dalis) (žr. 34–41 punktus,
            rezoliucinės dalies 2 punktą)
      4.                     Konkurencija – Karteliai – Draudimas – Išimtis pagal rūšis – Vertikalieji susitarimai – Reglamentas Nr. 2790/1999 – Tiekėjo
            ir degalinės operatoriaus išimtinio degalų tiekimo sutartis – Ilgiausias laikotarpis – Leidžianti nukrypti nuostata (EB 81 straipsnio
            3 dalis, Komisijos reglamento Nr. 2790/1999 5 straipsnio a punktas) (žr. 42–47 punktus, rezoliucinės dalies 3 punktą)
      5.                     Konkurencija – Karteliai – Draudimas – Išimtis pagal rūšis – Išimtinio pirkimo sutartys – Reglamentas Nr. 1984/83 – Vertikalieji
            susitarimai – Reglamentas Nr. 2790/1999 – Rekomenduotos pardavimo kainos nustatymas (Komisijos reglamento Nr. 1984/83, iš
            dalies pakeisto Reglamentu Nr. 1582/97, 11 straipsnis ir Reglamento Nr. 2790/1999 4 straipsnio a punktas) (žr. 49-56 punktus,
            rezoliucinės dalies 4 punktą)
      Dalykas
      
         Prašymas priimti prejudicinį sprendimą – 
               Audiencia Provincial de La Coruña
                – EB 81 straipsnio 1 dalies a punkto, 1983 m. birželio 22 d. Komisijos reglamento (EEB) Nr. 1984/83 dėl Sutarties 85 straipsnio
                  3 dalies taikymo tam tikroms išimtinio pirkimo susitarimų rūšims (OL L 173, p. 5) aštuntos konstatuojamosios dalies, 10 straipsnio,
                  12 straipsnio 1 dalies c punkto ir 2 dalies bei 1999 m. gruodžio 22 d. Komisijos reglamento (EB) Nr. 2790/1999 dėl EB sutarties
                  81 straipsnio 3 dalies taikymo vertikaliųjų susitarimų ir suderintų veiksmų grupėms (OL L 336, p. 21; 2004 m. specialusis
                  leidimas lietuvių k., 8 sk., 1 t., p. 364) 4 straipsnio a punkto ir 5 straipsnio išaiškinimas – Tiekėjo ir degalinės operatoriaus
                  sudaryta kuro ir degalų išimtinio tiekimo sutartis – Degalinė, kurią tiekėjas pastatė remdamasis perpardavėjo jam 25 metams
                  suteikta užstatymo teise į žemės sklypą ir kuria perpardavėjui leista naudotis tą patį laikotarpį.
               
             Rezoliucinė dalis
      
         
                  1.
               
               
                  
               
               
                  	Tokiai sutarčiai, kaip antai nagrinėjama pagrindinėje byloje, kuri numato daiktinės teisės, vadinamosios „užstatymo teisės“
                     suteikimą naftos produktų tiekėjui 25 metams ir kuri leidžia jam pastatyti degalinę bei išnuomoti ją žemės savininkui tokiam
                     pat kaip šios teisės laikotarpiui, jeigu joje įtvirtintos sąlygos, susijusios su mažmeninės produktų pardavimo kainos nustatymu
                     ir (arba) išimtinio pirkimo įsipareigojimu arba įsipareigojimu nekonkuruoti, kurio taikymo trukmė viršija 1983 m. birželio
                     22 d. Komisijos reglamente (EEB) Nr. 1984/83 dėl Sutarties [81] straipsnio 3 dalies taikymo tam tikroms išimtinio pirkimo
                     susitarimų rūšims, iš dalies pakeistame 1997 m. liepos 30 d. Komisijos reglamentu (EB) Nr. 1582/97, bei 1999 m. gruodžio 22 d.
                     Komisijos reglamente (EB) Nr. 2790/1999 dėl Sutarties 81 straipsnio 3 dalies taikymo vertikaliųjų susitarimų ir suderintų
                     veiksmų grupėms numatytus trukmės apribojimus, netaikomas EB 81 straipsnio 1 dalyje nustatytas draudimas su sąlyga, kad ji
                     negali paveikti valstybių narių tarpusavio prekybos ir kad jos tikslas ar poveikis nėra reikšmingas konkurencijos ribojimas,
                     o tai turi nustatyti prašymą priimti prejudicinį sprendimą pateikęs teismas, atsižvelgdamas visų pirma į ekonomines ir teisines
                     aplinkybes, kuriomis ši sutartis sudaryta.
                  
               
            
         
                  2.
               
               
                  
               
               
                  	Reglamento Nr. 1984/83, iš dalies pakeisto Reglamentu Nr. 1582/97, 12 straipsnio 2 dalis aiškintina taip, kad ja nedraudžiama
                     joje numatytos išimties taikymo tikslais, kad išimtinumo sutarties taikymo trukmė viršytų šiame reglamente numatytus trukmės
                     ribojimus tuo atveju, kai žemės savininkas tiekėjui perleido užstatymo teisę 25 metams ir šis įsipareigoja pastatyti degalinę,
                     kuri išnuomojama žemės savininkui, kad jis ją eksploatuotų laikotarpiu, prilygstančiu minėtos teisės trukmei.
                  
               
            
         
                  3.
               
               
                  
               
               
                  	Reglamento Nr. 2790/1999 5 straipsnio a punktas turi būti aiškinamas taip, kad juo draudžiama joje numatytos išimties taikymo
                     tikslais, kad išimtinumo sutarties taikymo trukmė viršytų šiame reglamente numatytus trukmės ribojimus tuo atveju, kai sklypo
                     savininkas tiekėjui perleido užstatymo teisę 25 metams ir šis įsipareigoja pastatyti degalinę, kuri išnuomojama žemės savininkui,
                     kad jis ją eksploatuotų laikotarpiu, prilygstančiu minėtos teisės trukmei.
                  
               
            
         
                  4.
               
               
                  
               
               
                  	Sutarties sąlygoms dėl mažmeninės pardavimo kainos nustatymo, kaip antai nagrinėjamoms pagrindinėje byloje, gali būti taikoma
                     bendroji išimtis pagal Reglamentą Nr. 1984/83, kuris iš dalies pakeistas Reglamentu Nr. 1582/97, bei Reglamentą Nr. 2790/1999,
                     jei tiekėjas nustato tik maksimalią arba rekomenduojamą pardavimo kainą ir jei dėl to perpardavėjas turi realią galimybę nustatyti
                     mažmeninę pardavimo kainą. Tačiau bendrosios išimtys tokioms sąlygoms negali būti taikomos, jei tiekėjas tiesioginėmis arba
                     netiesioginėmis ar paslėptomis priemonėmis fiksuoja mažmeninę pardavimo kainą arba nustato minimalią pardavimo kainą. Prašymą
                     priimti prejudicinį sprendimą pateikęs teismas, atsižvelgdamas į visų sutarties sąlygų ekonomines ir teisines aplinkybes bei
                     į pagrindinės bylos šalių veiksmus, turi nustatyti, ar perpardavėjui nustatyti tokie suvaržymai.